**Ministru kabineta noteikumu projekts „Noteikumi par zvērināta advokāta eksāmena un kvalifikācijas pārbaudījuma kārtību un maksu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumi izstrādāti, ņemot vērā grozījumus Latvijas Republikas Advokatūras likumā (turpmāk – Advokatūras likums), kas paredz deleģējumu Ministru kabinetam noteikt:- tiesību zinātņu doktoriem advokāta eksāmena kārtību un jomas, kurās tiek pārbaudītas advokāta amata pretendenta zināšanas un prasmes, kā arī advokāta eksāmena vērtēšanas kārtību;- kvalifikācijas pārbaudījuma saturu un kārtību, vērtēšanas kārtību;- maksu tiesību zinātņu doktoriem par eksāmena kārtošanu; - maksu par kvalifikācijas pārbaudījuma kārtošanu.Noteikumu projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Advokatūras likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 22. oktobrī Saeimā 1. lasījumā tika pieņemti grozījumi Latvijas Republikas Advokatūras likumā (turpmāk – Advokatūras likums), kas cita starpā paredz, ka tiesību zinātņu doktoriem, kas vēlēsies kļūt par zvērinātiem advokātiem (turpmāk – advokāts), būs kārtojams daļējs advokāta eksāmens. Ņemot vērā minēto, Advokatūras likumā paredzēts deleģējums Ministru kabinetam noteikt tiesību zinātņu doktoriem advokāta eksāmena kārtību un jomas, kurās tiek pārbaudītas advokāta amata pretendenta zināšanas un prasmes, kā arī advokāta eksāmena vērtēšanas kārtību. Ar grozījumiem Advokatūras likumā advokātiem noteikta obligāta kvalifikācijas celšanas prasība ne mazāk kā 16 akadēmiskās stundas gadā. Tāpat ar grozījumiem Advokatūras likumā paredzēts, ka par kvalifikācijas celšanas prasību neievērošanu, advokātam var ierosināt disciplinārlietu. Disciplinārlietas rezultātā advokātam varēs piemērot disciplinārsodu – kvalifikācijas pārbaudījumu. Ņemot vērā minēto, ar grozījumiem paredzēts deleģējums Ministru kabinetam noteikt kvalifikācijas pārbaudījuma saturu un kārtību, vērtēšanas kārtību un samaksu par kvalifikācijas pārbaudījumu. Lai samazinātu normatīvo aktu plūdus, kā arī, ņemot vērā, ka normatīvais regulējums ir saistīts, pārizdoti Ministru kabineta 2009. gada 10. marta noteikumi Nr.227 “Zvērināta advokāta eksāmena kārtība” (turpmāk – Noteikumu projekts), saglabājot tajos pašreiz spēkā esošo regulējumu attiecībā uz advokāta eksāmenu, vienlaikus paredzot jaunu regulējumu attiecībā uz eksāmenu tiesību zinātņu doktoriem un kvalifikācijas pārbaudi. Tāpat, Noteikumi projekts papildināts ar regulējumu, kas pašreiz paredzēts Ministru kabineta 2004. gada noteikumos Nr.609 “Noteikumi par advokāta eksāmena maksu” (turpmāk – Noteikumi Nr.609), un šis regulējums, atbilstoši Advokatūras likuma grozījumiem, papildināts, paredzot maksu tiesību zinātņu doktoriem par daļēja eksāmena kārtošanu, kā arī paredzot maksu par kvalifikācijas pārbaudījuma kārtošanu.Pašreiz spēkā esošajā regulējumā - Ministru kabineta 2009. gada 10. marta noteikumos Nr.227 “Zvērināta advokāta eksāmena kārtība” (turpmāk – Noteikumi Nr.227) 12. punkts noteic, ka advokātu eksāmenam ir divas daļas:12.1. rakstiskajā daļā pārbauda pretendenta zināšanas un argumentācijas prasmes – uzdod pretendentam atrisināt prakses uzdevumu, sagatavot juridisku atzinumu vai procesuāla dokumenta projektu un advokāta lietvedības dokumenta projektu;12.2. mutiskajā daļā pārbauda pretendenta teorētiskās zināšanas, kā arī komunikācijas un argumentācijas prasmes, uzdodot pretendentam piecus teorijas jautājumus.Noteikumi jau šobrīd paredz daļēju eksāmenu attiecībā uz advokātu palīgiem - saskaņā ar Noteikumu 13. punktu advokātu palīgi kārto tikai eksāmena rakstisko daļu. Šajā daļā regulējums netiek mainīts un spēkā esošais regulējums pilnībā pārnests Noteikumu projektā.Attiecībā uz regulējumu, kas paredz izmaiņas norādāms, ka tiesību zinātņu doktori, beidzot studijas doktorantūrā, izstrādā promocijas darbu, kas ir apliecinājums tam, ka zinātniskā grāda ieguvējs pieredzējuša zinātnieka vadībā ir patstāvīgi veicis oriģinālu zinātnisku pētījumu, kas sniedz jaunas atziņas attiecīgajā zinātņu nozarē. Ņemot vērā minēto, tiesību zinātņu doktoriem, advokāta eksāmenā būtu pārbaudāmas praktiskās iemaņas, nevis teorētiskās zināšanas. Attiecīgi advokāta eksāmens tiesību zinātņu doktoriem paredzams pēc līdzības ar advokātu palīgiem, tas ir, nosakāms, ka tiesību zinātņu doktori kārto tikai eksāmena rakstisko daļu. Noteikumu Nr.227 11. punkts noteic, ka eksāmena rakstiskās daļas biļetēs iekļauj prakses uzdevumu (kāzusu), kura saturs atbilst eksāmena programmas sadaļās iekļautajiem jautājumiem šo noteikumu [8.1](https://likumi.lv/ta/id/189074#n8.1)., [8.2](https://likumi.lv/ta/id/189074#n8.2)., [8.3](https://likumi.lv/ta/id/189074#n8.3)., [8.4](https://likumi.lv/ta/id/189074#n8.4)., [8.5](https://likumi.lv/ta/id/189074#n8.5)., [8.6](https://likumi.lv/ta/id/189074#n8.6)., [8.7](https://likumi.lv/ta/id/189074#n8.7)., [8.8](https://likumi.lv/ta/id/189074#n8.8)., [8.9](https://likumi.lv/ta/id/189074#n8.9)., [8.10](https://likumi.lv/ta/id/189074#n8.10)., [8.11](https://likumi.lv/ta/id/189074#n8.11)., [8.12](https://likumi.lv/ta/id/189074#n8.12). un [8.13](https://likumi.lv/ta/id/189074#n8.13). apakšpunktā minētajās jomās. Attiecīgi šis regulējums piemērojams arī attiecībā uz tiesību zinātņu doktoriem.Ņemot vērā minēto, Noteikumu projekts paredz, ka tiesību zinātņu doktori kārto daļējo eksāmenu – rakstisko daļu, kurā tiks pārbaudītas zināšanas un argumentācijas prasmes – uzdodot tiesību zinātņu doktoram atrisināt prakses uzdevumu, sagatavot juridisku atzinumu vai procesuāla dokumenta projektu un advokāta lietvedības dokumenta projektu par šādām jomām - konstitucionālās tiesības, vispārīgā tiesību teorija, krimināltiesības un kriminālprocesa tiesības, civiltiesības un civilprocesa tiesības, administratīvās tiesības un administratīvā procesa tiesības, darba tiesības, komerctiesības, finanšu un nodokļu tiesības, starptautiskās tiesības un starptautiskā tiesiskā sadarbība kriminālprocesā un civilprocesā,  [Advokatūras likums](https://likumi.lv/ta/id/59283-latvijas-republikas-advokaturas-likums) un no tā izrietošie normatīvie akti, advokāta ētika, advokāta darbības starptautiskais regulējums un advokāta lietvedība.Attiecībā uz kvalifikācijas pārbaudījuma kārtību norādāms, ka tas būtu veidojams pēc līdzības ar advokāta eksāmena mutisko daļu, Noteikumu 12.2. punktā norādītajā kārtībā, jo šajā gadījumā būtu pārbaudāmas tieši advokāta teorētiskās zināšanas, kā arī komunikācijas un argumentācijas prasmes, jo praktiskās iemaņas advokāts attiecīgi būs uzkrājis un nostiprinājis praksē.Ņemot vērā, ka kvalifikācijas pārbaudījums tiks veidots pēc līdzības ar eksāmena mutisko daļu, Noteikumu projekts paredz, ka uz kvalifikācijas pārbaudījumu tiks attiecināti noteikumu II – V nodaļā minētie noteikumi par eksāmena organizēšanu, izņemot 3. punktu, eksāmena mutiskās daļas norisi, un zināšanu un prasmju vērtēšanu, kā arī rezultāta paziņošanu un apstrīdēšanu, attiecas arī uz kvalifikācijas pārbaudījumu, ciktāl Noteikumu projekta jaunā nodaļa par kvalifikācijas pārbaudījumu neparedzēs citādāk. Noteikumu 11. punkts paredz, ka eksāmena mutiskās daļas biļetēs iekļauj piecus teorijas jautājumus, no kuriem četri ir saistīti ar eksāmena programmas sadaļās iekļautajiem jautājumiem šo noteikumu [8.1](https://likumi.lv/ta/id/189074#n8.1)., [8.2](https://likumi.lv/ta/id/189074#n8.2)., [8.3](https://likumi.lv/ta/id/189074#n8.3)., [8.4](https://likumi.lv/ta/id/189074#n8.4)., [8.5](https://likumi.lv/ta/id/189074#n8.5)., [8.6](https://likumi.lv/ta/id/189074#n8.6)., [8.7](https://likumi.lv/ta/id/189074#n8.7)., [8.8](https://likumi.lv/ta/id/189074#n8.8). un [8.9](https://likumi.lv/ta/id/189074#n8.9). apakšpunktā minētajās jomās un viens – ar eksāmena programmas sadaļās iekļautajiem jautājumiem šo noteikumu 8.10., 8.11., 8.12. un 8.13. apakšpunktā minētajās jomās. Kvalifikācijas pārbaudījuma saturā tāpat kā advokātu eksāmena mutiskajā daļā būtu pārbaudāmas advokāta zināšanas jomās, kas noteiktas Noteikumu 8. punktā, tas ir, konstitucionālās tiesības, vispārīgā tiesību teorija, krimināltiesības un kriminālprocesa tiesības, civiltiesības un civilprocesa tiesības, administratīvās tiesības un administratīvā procesa tiesības, darba tiesības, komerctiesības, finanšu un nodokļu tiesības, starptautiskās tiesības un starptautiskā tiesiskā sadarbība kriminālprocesā un civilprocesā. Tāpat arī kvalifikācijas pārbaudījumā būtu ietverami jautājumi par Advokatūras likumu, no tā izrietošajiem normatīvajiem aktiem, advokāta ētiku, starptautisko regulējumu un lietvedību. Lai gan praktizējošam advokātam būtu jāpārzina gan Advokatūras likums, gan no tā izrietošo normatīvo aktu regulējums, gan arī jautājumi kā kārtojama advokāta lietvedība, tomēr fakts, ka advokāts nebūs ievērojis Advokatūras likumā noteiktās kvalifikācijas celšanas prasības, rada pamatotas šaubas, ka advokāts orientējas arī citos ar advokatūras jomu cieši saistītos normatīvajos aktos. Ņemot vērā minēto, Noteikumu projekts paredz, ka kvalifikācijas pārbaudījumam ir viena daļa, kurā mutiski tiek pārbaudītas advokāta teorētiskās zināšanas, kā arī komunikācijas un argumentācijas prasmes, uzdodot advokātam piecus teorijas jautājumus par Noteikumu 8. punktā minētajām jomām. Noteikumu Nr.227 9. punkts paredz, ka Latvijas zvērinātu advokātu padome (turpmāk – Padome) ne retāk kā reizi gadā izvērtē eksāmena programmas atbilstību normatīvajiem aktiem un apstiprina to. Tāpat 9. punkts paredz, ka eksāmena programmas sadaļās iekļauj vispārīgus jautājumus, kas dod ievirzi par eksāmena biļešu jautājumu saturu. Uz minēto jautājumu pamata veido konkrētus eksāmena biļešu jautājumus. Pretendents ar eksāmena programmu var iepazīties padomē vismaz piecas darbdienas pirms eksāmena.Ņemot vērā, ka kvalifikācijas pārbaude tiek piemērota kā disciplinārsods par Advokatūras likumā noteikto prasību neievērošanu par kvalifikācijas celšanu, regulējums neparedz, ka advokāts, kurš nav izpildījis Advokatūras likumā noteiktos pienākumus, pirms kvalifikācijas pārbaudījuma kārtošanas, būtu iepazīstināms ar kvalifikācijas pārbaudījuma ievirzes jautājumiem. Vienlaikus Noteikumu projekts paredz, ka Padome ne retāk kā reizi gadā izvērtē kvalifikācijas pārbaudījuma atbilstību normatīvajiem aktiem un apstiprina to. Tā kā kvalifikācijas pārbaudījums tiks veidots pēc līdzības ar advokāta eksāmena mutisko daļu, arī kvalifikācijas pārbaudījuma vērtēšanai tiks piemēroti tādi paši nosacījumi kā advokāta eksāmena mutiskajai daļai:* kvalifikācijas pārbaudījums tiks vērtēt 10 baļļu sistēmā;
* katras komisijas loceklis novērtēs atbildes uz katru kvalifikācijas pārbaudījuma jautājumu;
* pēc visu atbilžu novērtēšanas komisijas loceklis sniegs gala vērtējumu, summējot visus piecus atbilžu vērtējumus un izdalot ar pieci. Nepieciešamības gadījumā iegūto rezultātu noapaļojot līdz veselam skaitlim;
* ja iegūtais rezultāts nesasniegs četras balles, to neapaļos, un šādā gadījumā vērtējums būs viena, divas vai trīs balles (neapmierinošs vērtējums). Tāpat norādāms, ka neatkarīgi no kvalifikācijas pārbaudījumā iegūtā vidējā vērtējuma advokāts to nebūs nokārtojis, ja vismaz trīs komisijas locekļi vairāk nekā divus kvalifikācijas pārbaudījuma jautājumus būs novērtējuši ar vienu, divām vai trim ballēm.

Noteikumu projektā, atbilstoši regulējumam, kāds tas ir šobrīd Noteikumos Nr.609, tiek paredzēts, ka advokāta eksāmena maksa advokātu palīgiem tiek noteikta 100 *euro* apmērā, pārējiem pretendentiem 250 *euro* apmērā. Ņemot vērā, ka tiesību zinātņu doktoriem ir pietiekama teorētisko zināšanu bāze, iecerēts, ka līdzīgi kā advokāta palīga gadījumā, tiesību zinātņu doktors pretendējot uz advokāta amatu kārto tikai eksāmena rakstisko daļu. Attiecīgi Noteikumu projekts paredz, ka tiesību zinātņu doktoriem, tāpat kā advokātu palīgiem, nosakāma eksāmena maksa 100 *euro* apmērā.Pašreiz spēkā esošais regulējums Noteikumos Nr.609 paredz, ka pilna advokātu eksāmena izmaksas ir 350 *euro.* Kā norādīts iepriekš, pilns advokātu eksāmens sastāv no divām daļām – rakstiskās un mutiskās daļas. Ņemot vērā, ka eksāmena rakstiskās daļas izmaksas ir 100 *euro,* attiecīgi eksāmena mutiskās daļas izmaksas sastāda 250 *euro* (350 – 100 = 250).Kā minēts iepriekš, advokāti, kas nebūs izpildījuši kvalifikācijas celšanas prasības (gada ietvarā apmeklējuši kvalifikācijas celšanas pasākumus 16 h apmērā) un attiecībā uz kuriem tiks ierosināta disciplinārlieta un piemērots disciplinārsods – kvalifikācijas pārbaudījums, būs kārtojams kvalifikācijas pārbaudījums, pārbaudot tieši advokāta teorētiskās zināšanas, kā arī komunikācijas un argumentācijas prasmes, uzdodot advokātam piecus teorijas jautājumus. Ņemot vērā minēto, maksa par kvalifikācijas pārbaudi nosakāma vienāda ar maksu par advokāta eksāmena mutisko daļu, tas ir, 250 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Latvijas Zvērinātu advokātu padome. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmēs personas – tiesību zinātņu doktorus, kas vēlēsies kļūt par advokātiem.Tiesiskais regulējums ietekmēs advokātus, kas nebūs izpildījuši kvalifikācijas celšanas prasības un nebūs cēluši kvalifikāciju ne mazāk kā 16 akadēmiskās stundas viena kalendārā gada ietvaros.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs personām pieaugs, jo būs kārtojams daļējs advokātu eksāmens, kā arī veicama samaksa. Administratīvais slogs advokātiem, kas nebūs izpildījuši kvalifikācijas celšanas prasības, un kuriem būs piemērots disciplinārsods – kvalifikācijas celšanas pārbaudījums, pieaugs, jo būs kārtojams kvalifikācijas pārbaudījums un veicama samaksa par to. |
| 3. | Administratīvo izmaksu monetārs novērtējums | Attiecībā uz tiesību zinātņu doktoriem eksāmena izmaksas nebūs lielākas par Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 25. punktā minētajām.Advokātiem, kuriem būs kārtojams kvalifikācijas pārbaudījums, tas ir, kārtojams daļējs advokātu eksāmens – mutiskā daļa, tās izmaksas būs 250 *euro:* kopējās eksāmena izmaksas 350 *euro* – eksāmena rakstiskā daļa 100 *euro* = 250 *euro*. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts ievietots Tieslietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt viedokli, 2020. gada 18. decembrī informācija par Noteikumu projektu ievietota Tieslietu ministrijas tīmekļa vietnē (<https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), kā arī Valsts kancelejai publicēšanai tās tīmekļa vietnē (https://mk.gov.lv/content/ministru-kabineta-diskusiju-dokumenti), aicinot sabiedrības pārstāvjus viedokļus par Noteikumu projektu sniegt līdz 2021. gada 8. janvārim. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas un Valsts kancelejas tīmekļvietnē sabiedrības līdzdalības nodrošināšanai \_\_\_\_\_\_\_\_\_\_\_ |
| 4. | Cita informācija | Nav. |
|  |  |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, esošu institūciju likvidāciju vai reorganizāciju un papildu cilvēkresursus.  |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Šube 67036838

Sindija.Sube@tm.gov.lv